  Майя Бывальцева Удмуртилэн тӧроез Александр Бречалов элькунысь кар но ёрос кивалтӥсьёсты астэ ачид нимаз висъян режимез быдэсъянэз чакланы куриз. Со сярысь улосвыл тӧролэн но кивалтэтлэн пресс-службазы ивортэ. Кылем шутэтскон нуналъёсы, 4-5 оштолэзе, ваньмаз муниципал кылдытэтъёсын полициын ужасьёсын ӵош рейдъёс ортчизы. Тросэз элькунын улӥсьёс дорын пукыны куронэз шонер валало но асьсэдыз умой возё. Ульчаын пумитам адямиос сиён-юонъёс, нуналмысь кулэ вузъёс басьтыны, пуныосынызы калгыны яке жагзэс куштыны потэмын вал. Котьма ке но, ульчае потаны сётэм луонлыкез мултэс валано ӧвӧл. Кылсярысь, Глаз ёросын чорыгасьёс гуртысь тыметэ чорыганы мынӥллям, Сьӧлта черкогуртлэн шораз дышетскисьёс люкаськиллям, бадӟым компаниосты Сарапулын но пумитазы. Валэктонъёс бере, югдурлэсь лэчыт лумзэ валаса, ваньзы доразы кошкизы. Дорын пукыны куронэз быдэсъянэз чакланъёс котькуд нунал радъяськозы Тодэ вайытом, 3-тӥ оштолэзе Алексад Бречалов Удмуртиын астэ ачид нимаз возён режим азьланьтӥськоз шуыса ивортӥз. Но 19 часозь вож нуныен ворсам коляскаен корка вӧзтӥ ветлыны, огнын бызьылыны, скандинав амалэн ветлыны, кырыны тренировкаос ортчытыны яра. Ккороноваирус инфекциен черлан выль учыръёс берло уй-нунал ӵоже элькунын пусъемын ӧвӧл.  Тегъёс: Мерлык Ижкар Удмуртия коронавирус муниципалтӧрлыкъёс АлександрБречалов  